Josianne Vella .td_uid_2_604bad99a0819_rand.td-a-rec-img{text-align:left}.td_uid_2_604bad99a0819_rand.td-a-rec-img img{margin:0 auto 0 0} Transport Malta ħabbret li diversi servizzi relatati mar-reġistrazzjoni ta' dgħajjes u jottijiet taħt ir-Reġistru Valletta se jkunu qegħdin isiru online. Fi stqarrija ġie spjegat li din hija miżura biex titnaqqas it-trażmissjoni tal-Covid-19. Dawn is-servizzi se jkunu jinkludu: • It-tiġdid taċ-ċertifikat tar-reġistrazzjoni; • Reġistrazzjoni proviżjonali u permanenti; • Trasferiment minn sid għal ieħor; • Servizzi anċillari oħra. Dwar il-ħlasijiet dovuti, Transport Malta qalet li se jkunu jistgħu jsiru permezz tal-karti tal-kreditu jew ta' debitu. Komplew li s-sidien tal-jottijiet u d-dgħajjes, inklużi dawk tas-sajd, li għandhom bżonn xi wieħed minn dawn is-servizzi taħt ir-Reġistru Valletta, huma mitluba li jibagħtu imejl fuq shipreg.tm@transport.gov.mt jew iċemplu fuq +356 21250360 biex jingħataw gwida fuq is-servizz meħtieġ. .td_uid_3_604bad99a0aa1_rand.td-a-rec-img{text-align:left}.td_uid_3_604bad99a0aa1_rand.td-a-rec-img img{margin:0 auto 0 0}